pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-บัญชีกลางแจงแนวทางการเบิกจ่ายค่ายาในบัญชีอย่างสมเหตุสมผล
วันพุธที่ 29 มีนาคม 2560
บัญชีกลางแจงแนวทางการเบิกจ่ายค่ายาในบัญชีอย่างสมเหตุสมผล
กรมบัญชีกลางกําหนดหลักเกณฑ์ และซักซ้อมความเข้าใจการเบิกจ่ายค่ายาในบัญชียาหลักแห่งชาติ บัญชี จ (2)  เพื่อให้เกิดการใช้ยาอย่างสมเหตุสมผล และเพื่อให้สถานพยาบาลปฏิบัติได้อย่างถูกต้องเป็นไปในแนวทางเดียวกัน
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า เนื่องจากการเบิกจ่ายค่ายาในบัญชียาหลักแห่งชาติ บัญชี จ (2) มีบางกรณีที่นําหลักเกณฑ์ดังกล่าวไปปฏิบัติงานไม่เป็นไปในแนวทางเดียวกัน และเพื่อให้การเบิกจ่ายค่ายาบัญชียาหลักแห่งชาติ บัญชี จ (2) มีความชัดเจน ถูกต้อง และเป็นไปในแนวทางเดียวกัน รวมทั้งเป็นการส่งเสริมการใช้ยาอย่างสมเหตุสมผล กรมบัญชีกลางจึงได้กําหนดหลักเกณฑ์และซ้อมความเข้าใจในเรื่องดังกล่าว ทั้งนี้ บัญชียาหลักแห่งชาติ ซึ่งเป็นรายการยาแผนปัจจุบันที่ใช้ในโรงพยาบาลและสถานบริการสาธารณสุข ประกอบด้วยบัญชีย่อย 5 บัญชี ได้แก่ บัญชี ก จนถึงบัญชี จ และในบัญชี จ จะแบ่งเป็น บัญชี จ (1) และบัญชี จ (2) โดยยาในบัญชี จ (2) เป็นยาที่จําเป็นต้องใช้สําหรับผู้ป่วยเฉพาะราย มีความเหมาะสมที่จะใช้เพียงบางข้อบ่งใช้ (บางโรค) เช่น ยา Botulinum A toxin หรือโบท็อกซ์ สําหรับรักษาโรคคอบิด (cervical dystonia) ชนิดไม่ทราบสาเหตุ โรคใบหน้ากระตุกครึ่งซีกชนิดไม่ทราบสาเหตุ และโรค spasmodic dysphonia เป็นต้น พร้อมทั้งกําหนดแนวทางกํากับการใช้ยาดังกล่าว เช่น กําหนดคุณสมบัติของสถานพยาบาล คุณสมบัติของแพทย์ผู้ทําการรักษา เกณฑ์การอนุมัติการใช้ยา ขนาดยาที่แนะนําและวิธีการใช้ยา ระยะเวลาในการรักษา การติดตาม และการประเมินผลการรักษา เกณฑ์การหยุดยา ข้อเสนอแนะเพิ่มเติม เป็นต้น
สําหรับหลักเกณฑ์การเบิกจ่ายค่ายาในบัญชียาหลักแห่งชาติ บัญชี จ (2) ตามหนังสือกรมบัญชีกลาง ที่ กค 0416.2/ว 91 ลงวันที่ 20 มีนาคม 2560 ให้ส่วนราชการ โรงพยาบาล และสถานบริการสาธารณสุขถือปฏิบัติ สรุป ได้ดังนี้ 1.กรณีที่แพทย์สั่งใช้ยาในบัญชียาหลักแห่งชาติ บัญชี จ (2) ตามข้อบ่งชี้ที่กําหนดในบัญชียาดังกล่าว แต่ไม่เป็นไปตามแนวทางกํากับการใช้ยา เนื่องจากเหตุที่เป็นข้อจํากัดทางการแพทย์บางประการทําให้ปฏิบัติตามแนวทางกํากับการใช้ยาที่ จ (2) กําหนดไว้ไม่ได้และผู้ป่วยจําเป็นต้องใช้ยาดังกล่าว แพทย์ผู้ทําการรักษาจะต้องระบุเหตุผลในการกํากับการใช้ยาไว้ในเวชระเบียน เพื่อประโยชน์ในการตรวจสอบ 2.กรณีที่แพทย์สั่งใช้ยาในบัญชีหลักแห่งชาติ บัญชี จ (2) ซึ่งไม่ตรงตามข้อบ่งชี้ที่กําหนดไว้ในบัญชียาดังกล่าว แต่เป็นไปตามข้อบ่งชี้ที่ขึ้นทะเบียนกับสํานักงานคณะกรรมการอาหารและยา (อย.) ให้ผู้มีสิทธิขอทําความตกลงกับกระทรวงการคลังผ่านส่วนราชการต้นสังกัดระดับกรม เพื่อขออนุมัติการเบิกจ่ายค่ายาเป็นรายกรณี
อธิบดีกรมบัญชีกลาง กล่าวเพิ่มเติมว่า สถานพยาบาลต้องมีกลไกกํากับการสั่งใช้ยาของแพทย์เพื่อความปลอดภัยของผู้ป่วย และเก็บหลักฐานไว้สําหรับการตรวจสอบ ทั้งนี้ เพื่อให้เกิดความถูกต้อง ชัดเจนและดําเนินการเป็นไปในแนวทางเดียวกัน ที่สําคัญเพื่อให้เกิดการใช้ยาต่างๆ อย่างสมเหตุสมผลด้วย
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-รมว.ยุติธรรม มอบหมายให้ยุติธรรมจังหวัดนครราชสีมา ลงพื้นที่ให้การช่วยเหลือเด็กหญิงวัย ๑๕ ปี ที่ถูกตัวแทนลิขสิทธิ์ล่อซื้อจับกุมสินค้ากระทงประดิษฐ์
วันพฤหัสบดีที่ 7 พฤศจิกายน 2562
รมว.ยุติธรรม มอบหมายให้ยุติธรรมจังหวัดนครราชสีมา ลงพื้นที่ให้การช่วยเหลือเด็กหญิงวัย ๑๕ ปี ที่ถูกตัวแทนลิขสิทธิ์ล่อซื้อจับกุมสินค้ากระทงประดิษฐ์
รมว.ยุติธรรม มอบหมายให้ยุติธรรมจังหวัดนครราชสีมา ลงพื้นที่ให้การช่วยเหลือเด็กหญิงวัย ๑๕ ปี ที่ถูกตัวแทนลิขสิทธิ์ล่อซื้อจับกุมสินค้ากระทงประดิษฐ์
ในวันที่ ๕ พฤศจิกายน ๒๕๖๒ เวลา ๑๐.๐๐ น. สํานักงานยุติธรรมจังหวัดนครราชสีมา นําโดย นายวิเชียร ไชยสอน ผู้อํานวยการสํานักงานยุติธรรมจังหวัดนครราชสีมา พร้อมด้วยนางสาวดวงฤทัย ช่วยงาน เจ้าหน้าที่คุ้มครองสิทธิและเสรีภาพ นางสาวปรีชยา เพชรประไพ นิติกร และนายภาณุพงศ์ ขาวเขียว นักบริหารจัดการงานยุติธรรม ร่วมกับนายบุญธรรม รอบครอบ ผู้อํานวยการสถานพินิจและคุ้มครองเด็กและเยาวชนจังหวัดนครราชสีมา ลงพื้นที่สอบถามข้อเท็จจริงเพิ่มเติมกรณีเด็กหญิงวัย ๑๕ ปี ถูกล่อซื้อกระทงผิดลิขสิทธิ์ จาก พ.ต.ท.สายันญ์ แบ่งสันเทียะ รองผู้กํากับสอบสวน และ ร.ต.อ.อดิศักดิ์ ศรีสังข์สุวรรณ สว.สอบสวน ณ สถานีตํารวจภูธรจังหวัดนครราชสีมา
โดยจากการสอบถามข้อเท็จจริงเพิ่มเติมนั้น พบว่า นางสาวสุภาวดี วงศ์มณี หรือน้องอาย ได้จัดทํากระทงลายการ์ตูนขายในแอปพลิเคชั่นเฟสบุค เมื่อตัวแทนลิขสิทธิ์ได้พบเห็นการโฆษณาขายกระทงดังกล่าวของน้องอาย จึงได้ทําการสั่งซื้อกระทงลายตัวการ์ตูนหมีริลัคคุมะ ซึ่งเป็นตัวการ์ตูนติดลิขสิทธิ์และได้มีการนัดส่งสินค้ากัน ในวันที่ ๓ พฤศจิกายน ๒๕๖๒ เมื่อตัวแทนลิขสิทธิ์ได้สั่งซื้อสินค้าดังกล่าวแล้ว จึงได้เข้าแจ้งความร้องทุกข์ พร้อมทั้งขอความร่วมมือกับทางตํารวจเพื่อช่วยเหลือในการจับกุม เมื่อถึงวันนัดส่งสินค้าทางตัวแทนลิขสิทธิ์จึงเข้าไปแสดงตัวกับน้องอายพร้อมกับเจ้าหน้าที่ตํารวจและได้นําตัวน้องอายมายังสถานีตํารวจ ทางเจ้าหน้าที่ตํารวจได้แจ้งให้แก่ทางผู้ปกครองของน้องอายให้ทราบ และทางผู้ปกครองได้เดินทางมายังสถานีตํารวจ ตัวแทนลิขสิทธิ์จึงได้มีการเจรจากับทางผู้ปกครองเป็นการส่วนตัว โดยตัวแทนลิขสิทธิ์ได้เรียกค่าเสียหายเป็นจํานวน ๕๐,๐๐๐ บาท แต่ทางผู้ปกครองของน้องอายได้พูดคุยเจรจาจนในที่สุดตกลงจ่ายค่าเสียหายเป็นเงิน จํานวน ๕,๐๐๐ บาท และเนื่องจากการละเมิดลิขสิทธิ์นั้นเป็นความผิดในทางส่วนตัว ทางเจ้าของลิขสิทธิ์จึงได้เข้าถอนคําร้องทุกข์เป็นที่เรียบร้อยซึ่งเป็นอันสิ้นสุดกระบวนการทางกฎหมาย
และในเวลา ๑๗.๐๐ น. ผู้อํานวยการสํานักงานยุติธรรมจังหวัดนครราชสีมาและเจ้าหน้าที่ ร่วมกับผู้อํานวยการสถานพินิจ ได้ติดต่อไปยังผู้ปกครองของน้องอาย เพื่อประสานงานในการลงพื้นที่ไปยังบ้านและสอบถามรายละเอียด พร้อมกับแจ้งให้ผู้ปกครองทราบเกี่ยวกับการสั่งการของนายสมศักดิ์ เทพสุทิน รัฐมนตรีกระทรวงยุติธรรม และศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม โดยให้สํานักงานยุติธรรมจังหวัดลงพื้นที่ให้ความช่วยเหลือ กรณีไม่ได้รับความเป็นธรรมกับทางบริษัทลิขสิทธิ์ และถูกจับกุมโดยมิชอบ ซึ่งทางผู้ปกครองของน้องอายได้แจ้งว่าทางครอบครัวประสงค์จะเข้าแจ้งความร้องทุกข์ ในวันที่ ๖ พฤศจิกายน ๒๕๖๑ เวลาประมาณ ๐๙.๐๐ น.
รัฐบาลไทย-ข่าวทำเนียบรัฐบาล-“อุตตม”พบสื่อประจำสัปดาห์ เผยความคืบหน้า 3 งานหลัก แผนช่วยเหลือ SMEs  พ.ร.บ.อีอีซี และแผนความร่วมมือระหว่างประเทศ
วันอังคารที่ 23 พฤษภาคม 2560
“อุตตม”พบสื่อประจําสัปดาห์ เผยความคืบหน้า 3 งานหลัก แผนช่วยเหลือ SMEs  พ.ร.บ.อีอีซี และแผนความร่วมมือระหว่างประเทศ
“อุตตม”พบสื่อประจําสัปดาห์ เผยความคืบหน้า 3 งานหลัก แผนช่วยเหลือ SMEs  พ.ร.บ.อีอีซี และแผนความร่วมมือระหว่างประเทศ
นายอุตตม สาวนายน รมว.อุตสาหกรรม เปิดเผยในระหว่างการพบปะสื่อมวลชนประจําสัปดาห์ถึงความคืบหน้าการช่วยเหลือ SMEs ผ่านกองทุนต่างๆ ของรัฐบาล ว่า รัฐบาลเร่งให้ความช่วยเหลือ SMEs ตั้งแต่รายเล็กที่วงเงินไม่เกิน 2 แสนบาทไม่มีดอกเบี้ย และวงเงินไม่เกิน 6 แสนบาท ที่มีระยะเวลาในการกู้ 7 ปี ปลอดดอกเบี้ย 3 ปี คิดดอกเบี้ยร้อยละ 1 ต่อปี และการช่วยเหลือ SMEs ตามแนวประชารัฐให้กับธุรกิจขนาดใหญ่ที่มีวงเงินกู้ไม่เกิน 10 ล้านบาทต่อราย นอกจากนี้ ในวันที่ 24 พฤษภาคม 2560 พลเอกประยุทธ์ จันทร์โอชา นายกรัฐมนตรี มีกําหนดลงพื้นที่จังหวัดสงขลา เพื่อมอบนโยบายการพัฒนาเอสเอ็มอีและมอบเงินทุนให้กับผู้ประกอบการใน 6 จังหวัดภาคใต้ โดยล็อตแรก 30 ราย เป็นเงินจํานวน 54 ล้านบาท ในอุตสาหกรรมที่เกี่ยวกับการแปรรูปยางพารา แปรรูปอาหาร อุตสาหกรรมเกษตร และอุตสาหกรรมการท่องเที่ยว
รัฐมนตรีว่าการกระทรวงอุตสาหกรรม ยังได้เปิดเผยถึงการจัดทําร่างพระราชบัญญัติ (พ.ร.บ.) พื้นที่เขตเศรษฐกิจพิเศษภาคตะวันออก (อีอีซี) พ.ศ. ... ว่า ขณะนี้อยู่ระหว่างให้คณะกรรมการกฤษฎีกาดําเนินการปรับร่างพ.ร.บ.ดังกล่าวตามความเห็นของที่ประชุมคณะรัฐมนตรี (ครม.) ที่เห็นชอบก่อนหน้านี้ แต่ให้แก้ไขในบางประเด็น ซึ่งหลังจากกฤษฎีกาปรับปรุงร่างแล้วเสร็จจะนําเสนอให้ครม.พิจารณาอีกครั้ง พร้อมรับฟังความคิดเห็นจากหน่วยงานที่เกี่ยวข้องรอบด้านก่อนนําเรื่องเข้าสู่ที่ประชุมสภานิติบัญญัติแห่งชาติ (สนช.) พิจารณาออกเป็นกฎหมายให้มีผลบังคับใช้ต่อไป
นอกจากนี้ รัฐมนตรีว่าการกระทรวงอุตสาหกรรม เปิดเผยด้วยว่า ระหว่างวันที่ 23-25 พฤษภาคม 2560 นายสมคิด จาตุศรีพิทักษ์ รองนายกรัฐมนตรี จะนําคณะไทยไปเยือนสาธารณรัฐประชาธิปไตยประชาชนลาว เพื่อหารือความร่วมมือในระดับรัฐบาลกับรัฐบาล พร้อมทั้งมีการลงนามบันทึกข้อตกลงความร่วมมือระหว่างไทยและสปป.ลาว หรือ MOU จํานวน 4 ฉบับ ประกอบด้วย การลงนามความร่วมมือระหว่างกรมส่งเสริมอุตสาหกรรม กับ กรมส่งเสริมวิสาหกิจขนาดกลางขนาดย่อม (Department of SME promotion) 1 ฉบับ // การลงนามความร่วมมือระหว่าง สสว. กับสภาการค้าและอุตสาหกรรมแห่งชาติลาว (The Lao National Chamber of Commerce and Industry-LNCCI ) 1 ฉบับ // การลงนามความร่วมมือกับ สมาคมนักธุรกิจหนุ่มแห่งชาติลาว Young Entrepreneurs Association of Laos (YEAL) 1 ฉบับ และ การลงนามความร่วมมือกับสมาคมนักธุรกิจแม่หญิงลาว (The Lao Business Women Associaltion -LBWA) 1 ฉบับ นอกจากนี้ ระหว่างวันที่ 4-8 มิถุนายนนี้(60) นายสมคิด จาตุศรีพิทักษ์ รองนายกรัฐมนตรี จะนําคณะผู้บริหารระดับสูงของไทย เดินทางไปยังประเทศญี่ปุ่นด้วย โดยการเดินทางครั้งนี้ จะมีการไปโรดโชว์เกี่ยวกับแนวทางการพัฒนาพื้นที่เขตเศรษฐกิจพิเศษภาคตะวันออก หรือ อีอีซีของไทย เพื่อดึงดูดการลงทุนจากญี่ปุ่นใน 10 อุตสาหกรรมเป้าหมาย
รัฐบาลไทย-ข่าวทำเนียบรัฐบาล-ไอแบงก์จัดแถลงข่าวการดำเนินงานในรอบปี 2559 และเป้าหมายปี 2560 ธนาคารอิสลามแห่งประเทศไทย
วันจันทร์ที่ 13 มีนาคม 2560
ไอแบงก์จัดแถลงข่าวการดําเนินงานในรอบปี 2559 และเป้าหมายปี 2560 ธนาคารอิสลามแห่งประเทศไทย
นายชัยวัฒน์ อุทัยวรรณ์ ประธานกรรมการธนาคารอิสลามแห่งประเทศไทย พร้อมด้วยนางสาววีณา เตชาชัยนิรันดร์ กรรมการและรักษาการผู้จัดการธนาคาร  จัดแถลงข่าว “การดําเนินงานในรอบปี 2559 และเป้าหมายปี 2560 ธนาคารอิสลามแห่งประเทศไทย”
เมื่อวันจันทร์ที่ 13 มีนาคม 2560 ธนาคารอิสลามแห่งประเทศไทย (ไอแบงก์) นําโดย นายชัยวัฒน์ อุทัยวรรณ์ ประธานกรรมการธนาคารอิสลามแห่งประเทศไทย พร้อมด้วยนางสาววีณา เตชาชัยนิรันดร์ กรรมการและรักษาการผู้จัดการธนาคาร จัดแถลงข่าว “การดําเนินงานในรอบปี 2559 และเป้าหมายปี 2560 ธนาคารอิสลามแห่งประเทศไทย” ณ ห้องประชุมใหญ่ ชั้น 23 ธนาคารอิสลามแห่งประเทศไทย
นายชัยวัฒน์ อุทัยวรรณ์ ประธานกรรมการธนาคารอิสลามแห่งประเทศไทย กล่าวว่า หลังจากเมื่อปลายปี 2559 ที่กระทรวงการคลังจัดตั้ง บริษัทบริหารสินทรัพย์ ธนาคารอิสลามแห่งประเทศไทย เพื่อรับโอนสินทรัพย์ด้อยคุณภาพที่ไม่ใช่ลูกค้ามุสลิม ในวันที่ 30 มีนาคม นี้ ธนาคารจะจัดให้มีการประชุมวิสามัญผู้ถือหุ้น เพื่อขออนุมัติโอนสินทรัพย์ด้อยคุณภาพ รวมถึงการลดทุนและเพิ่มทุนเพื่อให้เงินกองทุนไม่ติดลบ ตามมติของ Super Board สําหรับด้านการหาพันธมิตร Super Board ได้กําหนดให้ธนาคารดําเนินการควบคู่ไปกับการฟื้นฟูกิจการ โดยมีเป้าหมายต้องการให้มีความชัดเจนภายในกลางปีนี้ ขณะนี้ธนาคารได้รับการติดต่อขอข้อมูลจากผู้สนใจทั้งในและต่างประเทศหลายราย ซึ่งผู้สนใจจะต้องทํารายละเอียดพร้อมข้อเสนอไปยังกระทรวงการคลังเพื่อพิจารณาต่อไป
สําหรับการดําเนินงานตามแผนฟื้นฟูกิจการ ที่ผ่านมามีความคืบหน้าเป็นอย่างดี โดยเฉพาะการเข้าสู่บริบทของการให้บริการทางการเงินกับพี่น้องมุสลิม ซึ่งธนาคารได้สนับสนุนสินเชื่อผ่านโครงการต่างๆ อาทิ โครงการสินเชื่อธุรกิจอพาร์ทเม้นท์มุสลิม โครงการสินเชื่อธุรกิจสหกรณ์อิสลาม เป็นต้น หลายโครงการได้รับการตอบรับเป็นอย่างดี โดยเฉพาะสินเชื่ออพาร์เม้นท์มุสลิม ได้มีการอนุมัติไปแล้วกว่า 200 ล้านบาท สําหรับผลิตภัณฑ์ตะกาฟุล ธนาคารทํายอดเงินสมทบในปี 2559 ได้เป็นจํานวนกว่า 360 ล้านบาท ซึ่งถือเป็นยอดสูงสุดตั้งแต่ธนาคารมีการเริ่มให้บริการแนะนําตะกาฟุล และมีพนักงานที่ได้รับใบอนุญาตตัวแทนแนะนําตะกาฟุลแล้วมากกว่า 1,000 คน ซึ่งเกินกว่ากึ่งหนึ่งของจํานวนพนักงานทั้งหมด
จากการดําเนินงานดังกล่าวข้างต้น ส่งผลให้ผลประกอบการของธนาคารมีแนวโน้มดีขึ้นเป็นลําดับจากปี 2557 ที่มีผลขาดทุนสุทธิ 9,545 ล้านบาท ลดลงเหลือ 4,595 ล้านบาท ในปี 2558 และในปี 2559 มีผลขาดทุนสุทธิ ลดลงเหลือประมาณ 3,000 ล้านบาท ซึ่งทั้งหมดเป็นผลขาดทุนจากการกันสํารองสินเชื่อด้อยคุณภาพ
สําหรับในปีนี้ธนาคารกําหนดเป้าหมายขยายสินเชื่อไม่น้อยกว่า 30,000 ล้านบาท ซึ่งขณะนี้กระทรวงการคลังได้อนุมัติให้ธนาคารสามารถอํานวยสินเชื่อให้กับลูกค้าต่อกลุ่มต่อราย เกินกว่า 200 ล้านบาท แล้ว นอกจากนี้เพื่อให้มีการทดแทนผู้บริหารระดับสูงที่มีตําแหน่งว่างอยู่หลายตําแหน่งในขณะนี้และเพื่อเสริมทีมงานให้มีความแข็งแกร่งยิ่งขึ้น ธนาคารจึงได้มีการสรรหา ผู้บริหารระดับรองกรรมการผู้จัดการ และผู้ช่วยกรรมการผู้จัดการ ทั้งจากภายในและภายนอกเข้ามาเสริมทีม เป็นที่เรียบร้อยแล้ว ขณะนี้อยู่ระหว่างการนําเสนอธนาคารแห่งประเทศไทยให้ความเห็นชอบ นายชัยวัฒน์ กล่าวทิ้งท้าย
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-เอกอัครราชทูตสาธารณรัฐเกาหลีเข้าเยี่ยมคารวะ นายสุวพันธุ์ ตันยุวรรธนะ รัฐมนตรีประจำสำนักนายกรัฐมนตรี
วันจันทร์ที่ 11 มีนาคม 2562
เอกอัครราชทูตสาธารณรัฐเกาหลีเข้าเยี่ยมคารวะ นายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรี
เอกอัครราชทูตสาธารณรัฐเกาหลีเข้าเยี่ยมคารวะ นายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรี
วันนี้ (4 มีนาคม 2562) เวลา 14.30 น. นายอี อุก-ฮ็อน (H.E. Mr. Lee Wook-heon) เอกอัครราชทูตสาธารณรัฐเกาหลีประจําประเทศไทย เข้าเยี่ยมคารวะ นายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรี ในโอกาสเข้ารับหน้าที่ ณ ห้องรับรอง 1 ตึกบัญชาการ ทําเนียบรัฐบาล สรุปสาระสําคัญการหารือดังนี้
รัฐมนตรีประจําสํานักนายกรัฐมนตรีกล่าวยินดีต้อนรับเอกอัครราชทูตฯ เชื่อมั่นว่าภายใต้การทํางานของเอกอัครราชทูตฯความสัมพันธ์ทวิภาคีระหว่างไทยและเกาหลีใต้จะแน่นแฟ้นยิ่งขึ้น ชื่นชมความสัมพันธ์ระหว่างทั้งสองประเทศที่มีพื้นฐานที่ดีทั้งในด้านการเมือง ความมั่นคง และวัฒนธรรม ส่งผลให้มีความใกล้ชิดกันมากในระดับประชาชน
เอกอัครราชทูตยินดีที่ได้มาปฏิบัติหน้าที่ ณ ประเทศไทย ซึ่งมีความสัมพันธ์อย่างใกล้ชิดกับเกาหลีใต้มากว่า 60 ปี และปีนี้เป็นปีที่มีความสําคัญกับประเทศไทยเนื่องจากจะมีเหตุการณ์สําคัญหลายเหตุการณ์ ได้แก่ พระราชพิธีบรมราชาภิเษก การเลือกตั้งทั่วไป และการเป็นประธานอาเซียน
ความร่วมมือด้านเศรษฐกิจ ทั้งสองฝ่ายสนับสนุนให้มีความร่วมมือด้านเศรษฐกิจระหว่างกันมากขึ้น โดยนโยบาย New Southern Policy ของเกาหลีใต้ซึ่งสอดคล้องกับแนวทางและนโยบายการพัฒนาเศรษฐกิจของไทย โดยเฉพาะในโครงการ EEC โดยไทยเชื่อมั่นในศักยภาพของนักลงทุนเกาหลีเชื่อว่าหากมาร่วมลงทุนในไทยจะส่งผลประโยชน์แก่ประชาชนของทั้งสองฝ่าย ทั้งนี้หน่วยงานไทยพร้อมที่จะให้การสนับสนุนหากเอกชนเกาหลีสนใจการลงทุนในไทย
ความร่วมมือด้านการท่องเที่ยวและด้านการพัฒนาอื่นๆ ไทยและเกาหลีใต้พร้อมที่จะมีความร่วมมือในด้านการท่องเที่ยวระหว่างกัน โดยมีจํานวนนักท่องเที่ยวไทยและเกาหลีใต้ที่เดินทางไปมาหาสู่กันจํานวนมาก สะท้อนถึงความใกล้ชิด และชื่นชอบในวัฒนธรรมของกันและกัน ในโอกาสนี้ รัฐมนตรีประจําสํานักนายกรัฐมนตรีได้กล่าวถึงความร่วมมือด้านการบริหารจัดการน้ําซึ่งฝ่ายเกาหลีมีความเชี่ยวชาญ ว่าอาจเป็นอีกหนึ่งความร่วมมือที่ทั้งสองฝ่ายอาจพิจารณา
เอกอัครราชทูตฯ ขอบคุณที่ไทยมีความเข้าใจและให้การสนับสนุนทําให้พัฒนาการบนคาบสมุทรเกาหลีที่มีท่าทีที่ดีขึ้น เชื่อว่าจะส่งผลดีในเวทีระหว่างประเทศ ทั้งนี้ มั่นใจว่า การเดินทางเยือนไทยของประธานาธิบดีมุน แช-อิน ของเกาหลีใต้ในปีนี้ จะส่งผลสําคัญต่อความสัมพันธ์ไทยและเกาหลีใต้ และความสัมพันธ์ระหว่างเกาหลีใต้และสมาชิกอาเซียนอย่างเป็นรูปธรรม
ในตอนท้าย ฝ่ายไทยชื่นชมบทบาทของเกาหลีใต้ในการเป็นเจ้าภาพจัดการประชุมสุดยอดอาเซียน – เกาหลีใต้ สมัยพิเศษ และการประชุมสุดยอดผู้นํากรอบความร่วมมือลุ่มน้ําโขงกับเกาหลีใต้ ซึ่งเอกอัครราชทูตฯ หวังว่าประเทศไทยจะประสบความสําเร็จในการเป็นประธานอาเซียนในปีนี้เช่นกัน
รัฐบาลไทย-ข่าวทำเนียบรัฐบาล-กองทุนปาล์มน้ำมันและน้ำมันปาล์ม
วันพฤหัสบดีที่ 12 ตุลาคม 2560
กองทุนปาล์มน้ํามันและน้ํามันปาล์ม
ปาล์มน้ํามัน เป็นอีกหนึ่งวัตถุดิบตามธรรมชาติ ที่สามารถนํามาใช้ผลิตพลังงานทดแทนได้ แต่ต้องมีการดูแลอย่างเป็นระบบตั้งแต่การเพาะปลูก ไปจนถึงกระบวนการผลิต และแปรรูปเป็นผลิตภัณฑ์
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบให้มีการจัดตั้งกองทุนปาล์มน้ํามันและน้ํามันปาล์ม พร้อมอนุมัติเงินกองทุนเบื้องต้น 1,000 ล้านบาท เพื่อส่งเสริมการพัฒนาศักยภาพอุตสาหกรรมปาล์มน้ํามันและน้ํามันปาล์มซึ่งเป็นเชื้อเพลิงชีวภาพและวัตถุดิบในการพัฒนาพลังงานทดแทนตลอดทั้งกระบวนการ เช่น การวิจัยและพัฒนา การใช้เทคโนโลยีนวัตกรรมช่วยในการผลิต แปรรูป จัดหาตลาด และใช้ประโยชน์ผลิตภัณฑ์ รวมถึงเป็นเงินทุนสงเคราะห์ในการปลูกปาล์มน้ํามันพันธุ์ที่มีคุณภาพดีทดแทนต้นเก่าในพื้นที่เดิม ส่งเสริมการรวมกลุ่มของเกษตรกร และการทําประกันภัยพืชผลทางการเกษตรเพื่อลดความเสี่ยงจากภัยธรรมชาติ ทั้งนี้ รัฐบาลมุ่งหวังยกระดับการผลิตและการแข่งขัน และสร้างเสถียรภาพอุตสาหกรรมปาล์มน้ํามันและน้ํามันปาล์มอย่างยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กสร. ร่วมมือ เบทาโกร ลดอุบัติเหตุในการทำงาน
วันอังคารที่ 15 มกราคม 2562
กสร. ร่วมมือ เบทาโกร ลดอุบัติเหตุในการทํางาน
กรมสวัสดิการและคุ้มครองแรงงาน ร่วมมือเบทาโกรกรุ๊ป ขับเคลื่อนนโยบาย Safety Thailand มอบนโยบายบริษัทในเครือกว่า 30 แห่ง จัดทํามาตรการด้านความปลอดภัย มุ่งลดอุบัติเหตุและโรค
จากการทํางานเพื่อคุณภาพชีวิตที่ดีของลูกจ้าง
นายวิวัฒน์ ตังหงส์ อธิบดีกรมสวัสดิการและคุ้มครองแรงงาน (กสร.) เปิดเผยว่า กสร.ได้ร่วมกับเบทาโกรกรุ๊ป ในการส่งเสริมการบริหารงานด้านความปลอดภัยในการทํางาน เพื่อความปลอดภัยและคุณภาพชีวิตที่ดีของผู้ใช้แรงงาน ตามนโยบาย Safety Thailand โดยทางเบทาโกรกรุ๊ปได้กําหนดเป็นนโยบายให้บริษัทในเครือจํานวน 35 แห่ง จัดทํามาตรการแผนงานในการป้องกันอุบัติเหตุและโรคจากการทํางาน
เช่น แผนงานบริหารจัดการด้านความปลอดภัยซึ่งครอบคลุมถึงการทบทวนกฎหมายเกี่ยวกับความปลอดภัย กฎระเบียบที่เกี่ยวข้อง แผนงานด้านการตรวจสอบและลดอุบัติเหตุจากการทํางาน แผนงานฝึกอบรมด้านความปลอดภัย เป็นต้น โดยมุ่งหวังให้พนักงานของบริษัทในเครือเบทาโกรกรุ๊ป 34,000 คน ตระหนักถึงความสําคัญของความปลอดภัยในการทํางาน ปราศจากอันตรายและโรคการทํางานและมีคุณภาพชีวิตที่ดี
อธิบดีกสร. กล่าวต่อไปว่า การขับเคลื่อน Safety Thailand เป็นหนึ่งของนโยบายเน้นหนักของกระทรวงแรงงาน มีเป้าหมายสูงสุดคือการสร้างวัฒนธรรมความปลอดภัยเชิงป้องกัน (Preventive Safety Culture) และลดการเกิดอุบัติเหตุจากการทํางาน โดยใช้กลไกประชารัฐในการสร้างความตระหนักรู้ และการปลูกจิตสํานึกด้านความปลอดภัย รวมถึงการพัฒนาพฤติกรรมที่ไม่ก่อให้เกิดภาวะเสี่ยงอันตรายต่อชีวิต ร่างกาย จิตใจ นอกเหนือไปจากการบังคับใช้กฎหมายอย่างจริงจัง
รัฐบาลไทย-ข่าวทำเนียบรัฐบาล-ม.ล.ปนัดดาฯ บรรยายพิเศษ เรื่อง 'ชาติประเทศดำรงอยู่ได้ด้วยหลักคุณธรรมจริยธรรม'
วันอังคารที่ 19 มิถุนายน 2561
ม.ล.ปนัดดาฯ บรรยายพิเศษ เรื่อง 'ชาติประเทศดํารงอยู่ได้ด้วยหลักคุณธรรมจริยธรรม'
ม.ล.ปนัดดาฯ บรรยายพิเศษ เรื่อง 'ชาติประเทศดํารงอยู่ได้ด้วยหลักคุณธรรมจริยธรรม'
เมื่อวันจันทร์ที่ ๑๘ มิถุนายน ๒๕๖๑ เวลา ๑๒.๓๐ น.
ณ พิพิธภัณฑ์และหอสมุดสมเด็จฯ กรมพระยาดํารงราชานุภาพ วังวรดิศ
เขตป้อมปราบศัตรูพ่าย กรุงเทพฯ
ม.ล.ปนัดดา ดิศกุล และคุณอัมพร ดิศกุล ณ อยุธยา
ให้การต้อนรับคณะข้าราชการสํานักงานอัยการสูงสุด อธิบดีอัยการ รองโฆษกสํานักงานอัยการสูงสุด
อัยการผู้ช่วย และคณะข้าราชการใหม่สังกัดหลายส่วนราชการ รุ่นที่ ๕๒/๖๐-๖๑ ตามโครงการ
'การเป็นข้าราชการที่ดี ตามรอยพระยุคลบาท' เข้าเยี่ยมชมวังวรดิศและรับฟังการบรรยายพิเศษ
เรื่อง 'ชาติประเทศดํารงอยู่ได้ด้วยหลักคุณธรรมจริยธรรม'
จาก ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
ในฐานะประธานพิพิธภัณฑ์และหอสมุดสมเด็จฯ กรมพระยาดํารงราชานุภาพ
ม.ล.ปนัดดาฯ กล่าวในตอนหนึ่งของการบรรยายพิเศษว่า :"คุณธรรมจริยธรรมถือเป็นคุณสมบัติ
ของผู้เป็นข้าราชการ รวมถึงสมาชิกในสังคมโดยรวม สังคมใดหรือข้าราชการผู้ใดขาดคุณธรรม
นั่นคือความล่มสลายของระบบ วิทยากรทั้งหลายดูจะทุ่มเทพูดคุยกันในเรื่องนี้อย่างกว้างขวาง
ในช่วงเวลาหลายๆ ปีที่ผ่านมา ก็เพราะระบบของสังคมขาดคุณธรรม ในขณะที่สมัยก่อน
อาทิ พลเอก สิทธิ จิรโรจน์ เป็นรัฐมนตรีว่าการกระทรวงมหาดไทย หรือ พลเอก เปรม ติณสูลานนท์
เป็นนายกรัฐมนตรี เมื่อพลเอก ชาติชาย ชุณหะวัณ ขึ้นดํารงตําแหน่งเป็นนายกรัฐมนตรี
ก็มักจะพูดว่าให้ข้าราชการดูพลเอก เปรม ติณสูลานนท์ เป็นแบบอย่างในการทําความดี
ความมีระเบียบวินัย ความซื่อสัตย์สุจริต และความจงรักภักดี
ตอนนั้นผมเป็นข้าราชการชั้นผู้น้อย จําได้แม่นยําว่า เรื่อง 'แบบอย่าง' ของผู้คนในทุกๆ สังคมเวลานั้น
เป็นเรื่องที่ผู้ใหญ่ ครูอาจารย์ ผู้บังคับบัญชา ย้ําสอนกันมาก การพูดกันบ่อยๆ ซ้ําๆ คนรุ่นใหม่อาจบอกว่า
ถ้าทําไม่ได้ก็กลายเป็นนามธรรม แต่ตามจริงแล้ว การพูดซ้ําและการย้ําเตือนจะกลายเป็นความจารึกจดจําจนกระทั่งกลับกลายเป็นอุปนิสัยใจคอไปโดยธรรมชาติมากราย เช่น คิดจะคดโกงใคร ข่มเหงรังแกใคร
คิดร้ายต่อใคร หลายคนจะได้คําสอนนี้เป็นครู หากปลูกฝังเรื่องคุณธรรมจริยธรรมได้
ย่อมจะเป็นพื้นฐานจรรยาบรรณของผู้เป็นข้าราชการตั้งแต่ชั้นผู้น้อยกระทั่งตนเองเจริญเติบโต
เป็นผู้บังคับบัญชา คือ โกงใครเอาเปรียบใครแม้แต่น้อยนิด เพียงหนึ่งบาทสองบาท
ก็ถือเป็นความละอายแก่ใจ และเป็นบาป จรรยาบรรณจึงถือเป็นเรื่องพฤติกรรมในการที่จะพัฒนาตนเอง
ในกรอบที่เป็นคุณต่อองค์กรและสังคม เรียกว่า 'Code of Honour' ต้องตีความว่า พฤติกรรมแต่ละข้อ
แต่ละอย่างเหล่านี้มีพื้นฐานมาจากหลักคุณธรรมประการใด เช่น เรื่องความเมตตากรุณา
ถ้ามีความเมตตากรุณาจะมีฐานของหลักคุณธรรมที่ผู้เป็นคนดีประพฤติดีพึงมี ขาดไม่ได้เลย เป็นต้น
ส่วนจริยธรรม พจนานุกรมฉบับราชบัณฑิตยสถาน ให้ความหมายว่า 'จริยธรรม
หมายถึง ธรรมที่เป็นข้อประพฤติปฏิบัติ หลักศีลธรรม' เราทุกคนผู้เป็นข้าราชการต้องเป็นแบบอย่าง
ในพฤตินิสัยประการนี้ สังคมข้าราชการและประเทศชาติจะประสบแต่ความร่มเย็น ความมั่นคงปลอดภัย
ย่อมเกิดขึ้นแก่แผ่นดิน" ม.ล.ปนัดดา กล่าว
รัฐบาลไทย-ข่าวทำเนียบรัฐบาล-รมช.ลักษณ์ เปิดงาน “เทศกาลสับปะรดดีทั่วไทย มาที่เดียวซื้อได้ทุกสายพันธุ์”
วันเสาร์ที่ 5 พฤษภาคม 2561
รมช.ลักษณ์ เปิดงาน “เทศกาลสับปะรดดีทั่วไทย มาที่เดียวซื้อได้ทุกสายพันธุ์”
รมช.ลักษณ์ เปิดงาน “เทศกาลสับปะรดดีทั่วไทย มาที่เดียวซื้อได้ทุกสายพันธุ์” เพื่อส่งเสริมการตลาด และสร้างมูลค่าเพิ่มให้สินค้าเกษตร ในช่วงที่ผลผลิตสับปะรดคาดว่าจะออกสู่ตลาดเป็นจํานวนมาก
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเปิดงาน “เทศกาลสับปะรดดีทั่วไทย มาที่เดียวซื้อได้ทุกสายพันธุ์” ที่จัดขึ้นระหว่างวันที่ 1 – 10 พฤษภาคม 2561 ณ บริเวณตลาด อ.ต.ก. ย่านพหลโยธิน เขตจตุจักร ว่า การจัดงานดังกล่าว มีวัตถุประสงค์เพื่อส่งเสริมการตลาด และสร้างมูลค่าเพิ่มให้สินค้าเกษตร ในช่วงที่ผลผลิตสับปะรดคาดว่าจะออกสู่ตลาดเป็นจํานวนมาก ในช่วงเดือน พฤษภาคม - มิถุนายน 2561 ซึ่งองค์การตลาดเพื่อเกษตรกร (อ.ต.ก.) ถือเป็นหน่วยงานหนึ่งที่ตระหนักถึงความสําคัญเรื่องของผลผลิตของเกษตรกรและปัญหาเรื่องการตลาดที่จะส่งผลถึงเกษตรกรโดยตรง จึงได้จัดงานนี้ขึ้น เพื่อเป็นช่องทางการตลาดและช่วยเหลือเกษตรกรอีกทางหนึ่ง ทําให้เกษตรกรมีโอกาสสร้างรายได้ในยามที่อาชีพปัจจุบันได้รับผลกระทบ อีกทั้งยังเป็นการสร้างโอกาสทางธุรกิจ กระจายรายได้สู่ท้องถิ่น ตลอดจนเป็นการยกระดับคุณภาพชีวิตของเกษตรกรให้ดีขึ้นตามนโยบายรัฐบาล
อย่างไรก็ตาม คณะกรรมการนโยบายและพัฒนาสับปะรดแห่งชาติ ได้ดําเนินการแก้ไขปัญหาสถานการณ์ผลผลิตสับปะรดที่คาดว่าจะออกสู่ตลาดเป็นจํานวนมาก ในช่วงเดือน พฤษภาคม - มิถุนายน 2561 โดยได้กําหนดเป้าหมายกระจายผลผลิตส่วนเกินจากแหล่งผลิตไปยังผู้บริโภคในจังหวัดที่ไม่มีการปลูก และกําหนดมาตรการช่วยเหลือ 3 มาตรการ ได้แก่ 1) กําหนดจัดงานเทศกาลบริโภคสับปะรดที่จังหวัดลําปาง และจังหวัดอุตรดิตถ์ ในช่วงเดือน พฤษภาคม 2561 2) กระจายผลผลิตสับปะรดจากแหล่งผลิตไปยังศูนย์กระจายสินค้าทั่วประเทศ โดยอาศัยกลไกของขบวนการสหกรณ์ ใน 3 พื้นที่ ได้แก่ จังหวัดประจวบคีรีขันธ์ จังหวัดเพชรบุรี และจังหวัดระยอง และ 3) การนําสับปะรดเข้าสู่กระบวนการผลิตอาหารสัตว์ เพื่อเป็นอาหารของโคนมและโคเนื้อ โดยสหกรณ์โคนมไทยเดนมาร์ค อ่าวน้อย จํากัด จังหวัดประจวบคิรีขันธ์ นําร่องในการผลิตเป็นอาหารโคนมของสมาชิกสหกรณ์
ด้าน นายกมลวิศว์ แก้วแฝก ผู้อํานวยการองค์การตลาดเพื่อเกษตรกร (อ.ต.ก.) กล่าวเพิ่มเติมว่า อ.ต.ก. ได้เปิดให้เกษตรกร สถาบันเกษตรกร กลุ่มวิสาหกิจชุมชนผู้ปลูกสับปะรดนําสับปะรดผลสด และผลิตภัณฑ์แปรรูปมาจําหน่าย ซึ่งมีหลากหลายสายพันธุ์ อาทิ สับปะรดพันธุ์ภูแล นางแล ปัตตาเวีย หอมสุวรรณ ห้วยมุ่น ตราดสีทอง ฉีกตา ฯลฯ เพื่อช่วยเหลือเกษตรกรผู้ปลูกสับปะรดที่ประสบปัญหาผลผลิตล้นตลาดจากหลากจังหวัดมาร่วมงาน เช่น เชียงราย อุตรดิตถ์ ชลบุรี และประจวบคีรีขันธ์ เป็นต้น โดยการจัดพื้นที่ 350 ตารางเมตร ให้เกษตรกรนําผลผลิตสับปะรดจากทั่วทุกภูมิภาคมาจําหน่าย เพื่อเพิ่มช่องทางการตลาด และสร้างโอกาสให้เกษตรกรนําผลผลิตที่ดีมีคุณภาพจําหน่ายให้แก่ผู้บริโภคโดยตรง รวมทั้งเสริมสร้างรายได้และยกระดับคุณภาพชีวิตเกษตรกร